Tú skalt bara taka støðu og svara tí, tú sært á myndini, uttan so at beinleiðis verður spurt um annað. Upplýst verður, hvussu skjótt, tú koyrir, ella hvagar tú skalt. Síðan kemur ein spurningur um, hvussu tú ætlar at halda fram, hvat tú ætlar at gera, ella hvørjum tú skalt serliga ansa eftir. Onnur sløg av spurningum kunnu eisini koma fyri. Ástøðisroyndin (Teoriroyndin) umfatar 25 myndir, har tú skalt svara einari røð av spurningum við upp til fýra svarmøguleikum til hvørja mynd. Tú kanst í mesta lagi svara 5 av 25 spurningum galið, um tú skalt standa royndina. 1 skeivur krossur í einari mynd ella 4 skeivir krossar í somu mynd telja tað sama. Hvat skal eg minnast til? Gevið gætur: Minst til at hava alt við. Tú verður burturvíst/ur, um hetta manglar: Tína umsókn Kanna um allar kravdar undirskriftir eru skrivaðar. Lektionsplan Kanna um navn og allar kravdar undirskriftir eru skrivað. Góðkent samleikaprógv við mynd. T. d. pas. Koyrikort, tá ið tú fert til eftiransandi roynd. Koyrikortið skal latast inn, um tú stendur ikki royndina Ver fyrireikað/ur Ver ikki strongd/ur. Møt í góðari tíð, helst eitt korter fyri royndina, tí hurðarnar verða stongdar stundisliga. Møtir tú, eftir at hurðarnar eru læstar, er royndin farin fyri skeyti, og tú noyðist at gjalda fyri nýggja roynd–og aftur at bíða! Tá ið royndin er byrjað, mást tú fylgja væl við, tí rødd og myndir steðga ikki á. Ivast tú í einum svari, skalt tú minnast til, at ofta er fyrsta innskotið tað rætta. Tey flestu er spent, men hugsa um, at tú ert væl fyri eftir at hava gjøgnumgingið ástøðisroyndirnar frá teoriroyndir. fo. Umframt eru tveir vegleiðandi venjingarspurningar, áðrenn sjálv royndin byrjar. Fellur eru ikki lagdar inn í royndirnar. Ætlanin er ikki, at tú skalt fella! Verklig roynd Minst til at hava við: Umsókn um koyrikort. Pass ella upprunadóps-ella navnaseðil Møguligt uppihaldsloyvi. Lesiætlan (logbøkur) við øllum undirskriftum. Omanfyristandandi er ikki galdandi fyri endurtøku- og eftiransandi.